વધુ સારી રીતે સમજવાનો પ્રયત્ન કરીએ. બાળક સજીવ હોવા છતાં તેના માટે કેવું છે તેમ લિંગ દ્વારા નિર્દેશ થાય છે. પણ જ્યારે તે બાળક સ્ત્રી છે ત્યારે તેના માટે બાળકી વપરાય અને બાળક આમ પુરુષ હોવા છતાં તેના માટે નાન્યતર લિંગનો વપરાશ થાય છે. તો, સાથોસાથ લિંગની મદદથી ઉમર અને માનવીય સંબંધો દર્શાવી શકાય. દાખલા તરીકે, છોકરો-છોકરી, યુવાન-યુવતી અને કાકા-કાકી, માસા-માસી, ફોઇ-ફુઆ, ભાઈ-બહેન, અને દાદા-દાદી તેમજ પતિ-પત્ની અને દીકરો-દીકરી. વહુ-સાસુ, દેરાણી-જેઠાણી-નણંદ જે હંમેશા નારી જાતી એટલે કે સ્ત્રીલિંગ દર્શાવે છે પરંતુ સસરા-જમાઈ-જેઠ-દિયર-નણદોઈ નરજાતિને એટલે કે પુલ્લિંગનો નિર્દેશ કરે છે. તો પછી, છોકરું કયા લિંગમાં આવશે? બરાબર, નપુસકલિંગ કહેવાશે. બિલાડી-બિલાડો તો ખબર પડે પણ બિલાડું-કૂતરું-ગધેડું કયા લિંગમાં આવશે કે પછી તેનો ઉપયોગ કઈક અલગ રીતે છે? પ્રાણીઓના બચ્ચાઓને માટે ક્યારેક આ પ્રકારથી નાન્યતરજાતિ નો ઉપયોગ થાય છે.